Äitienpäivä

thumb|Northern Pacific Railway -äitienpäiväkortti vuodelta 1916. Äitienpäivä on äitien kunniaksi vuosittain vietettävä juhlapäivä. Sen ajankohta vaihtelee maittain. Sitä vietetään eri päivinä monissa osissa maailmaa, yleisimmin maalis- tai toukokuussa. Suomessa äitienpäivä on toukokuun toisena sunnuntaina, ja se on yksi virallisista liputuspäivistä. Vuonna äitienpäivää vietetään Suomessa sunnuntaina . toukokuuta. Monien perheiden perinteeseen kuuluvat esimerkiksi aamiainen äidille vuoteeseen tai itse tehty kortti. Korttien yhteydessä äitiä muistetaan usein äitienpäivärunolla tai -värssyllä. Nykyään myös äitienpäivälounaat ja -brunssit ovat suosittuja. Äideille on perinteisesti kerätty valkovuokkoja. Suomen valtakunnallisessa äitienpäiväjuhlassa tasavallan presidentti myöntää äitienpäivänkunniamerkkejä ansioituneille äideille. Myös isoäitejä usein juhlistetaan äitienpäivänä. == Historia == Toukokuun toiseen sunnuntaihin vakiintuneen äitienpäivän vietto alkoi Yhdysvalloista. Anna Jarvisin äidin kuolema 1905 sai Jarvisin ajattelemaan, ettei yhteiskunta ottanut huomioon äitien asemaa kansakunnan teollistumisen ja lasten kasvatuksessa. Jarvisin ehdotuksesta järjestettiin muistojuhla kaikille äideille Andrewsin metodistikirkossa toukokuussa 1907. Seuraavana vuonna, 10. toukokuuta 1908 vietettiin ensimmäistä ”virallista” äitienpäiväjuhlaa Jarvisin kotikaupungissa Philadelphiassa ja kuutta vuotta myöhemmin, 1914 Yhdysvaltain presidentti Woodrow Wilson julisti äitienpäivän kansalliseksi juhlapäiväksi, jota juhlittaisiin toukokuun toisena sunnuntaina. Äitienpäivää vietettiin Suomessa ensimmäisen kerran 7. heinäkuuta 1918, mutta vain paikoittain maaseudulla, varmuudella Alavieskassa, Harjavallassa ja Urjalassa sekä kolme viikkoa myöhemmin Korpilahdella. Äitienpäivän toi Suomeen aikoinaan kansakoulunopettajana ja kansanedustajana toiminut Vilho Reima. Seuraavana vuonna juhlittiin jo laajemmin syyskuun toisena sunnuntaina ja sen jälkeen toukokuun kolmantena sunnuntaina vuoteen 1927, jolloin äitienpäivä siirrettiin nykyiselle paikalleen viikkoa aikaisemmaksi. Äitienpäivä vahvistettiin viralliseksi liputuspäiväksi 1947. Jatkosodassa äitienpäivänä 10. toukokuuta 1942 Suomen asevoimien ylipäällikkö, sotamarsalkka Gustaf Mannerheim myönsi antamallaan päiväkäskyllä kaikille Suomen äideille yhteisesti 4. luokan Vapaudenristin kunniamerkin.Kunniamerkkien historia lähes yhtä pitka kuin tasavallan Turun Sanomat Tämän päiväkäskyn painettu kopio on edelleen kehystettynä monien Suomen evankelis-luterilaisten kirkkorakennusten seinällä. Äitienpäivätilaisuuksien järjestäjinä ovat Suomessa toimineet Kotikasvatusyhdistys ja Väestöliitto. == Äitienpäivä Suomessa tulevina vuosina == * : . toukokuuta * : . toukokuuta * : . toukokuuta * : . toukokuuta * : . toukokuuta * : . toukokuuta * : . toukokuuta == Äitienpäivä maailmalla == Päivämäärä Maa helmikuun toinen sunnuntai Norja 8\. maaliskuuta Albania, Bulgaria, Romania neljäs sunnuntai paastonaikaa (Mothering Sunday) Irlanti, Yhdistynyt kuningaskunta 21\. maaliskuuta (kevätpäiväntasaus) Egypti, Jordania, Libanon, Syyria toukokuun ensimmäinen sunnuntai Espanja, Etelä- Afrikka, Liettua, Portugali, Unkari 8\. toukokuuta Etelä-Korea (Vanhempien päivä) 10\. toukokuuta Arabiemiirikunnat, Bahrain, Intia, Malesia, Meksiko, Oman, Pakistan, Qatar, Saudi-Arabia Yleisesti vietetty Etelä-Amerikassa. toukokuun toinen sunnuntai Alankomaat, Australia, Belgia, Brasilia, Filippiinit, Hongkong, Italia, Itävalta, Japani, Kanada, Kenia, Kiina, Kuuba, Latvia, Malta, Peru, Saksa, Singapore, Slovakia, Suomi, Sveitsi, Taiwan, Tanska, Tšekki, Turkki, Uusi-Seelanti, Viro, Yhdysvallat 26\. toukokuuta Puola 27\. toukokuuta Bolivia toukokuun viimeinen sunnuntai Dominikaaninen tasavalta, Ruotsi kesäkuun ensimmäinen sunnuntai tai toukokuun viimeinen sunnuntai Ranska 12\. elokuuta Thaimaa (kuningatar Sirikitin syntymäpäivä) 15\. elokuuta Belgia (Antwerpen), Costa Rica lokakuun toinen sunnuntai Argentiina 14\. lokakuuta Valko-Venäjä marraskuun viimeinen sunnuntai Venäjä 8\. joulukuuta Panama 22\. joulukuuta Indonesia == Katso myös == * Isänpäivä * Äiti-muistomerkki == Lähteet == == Aiheesta muualla == * Äitienpäivä . Ylen Elävä arkisto. Luokka:Juhlapäivät maittain Luokka:Suomen liputuspäivät Luokka:Perheenjäsenten juhlapäivät Luokka:Toukokuun juhlapäivät Luokka:Äitiys